Υλικό Φυσικής-Χημείας
Δυναμική

Η τριβή και η κίνηση.

Ένα σώμα μάζας 2kg ηρεμεί σε οριζόντιο επίπεδο με το οποίο παρουσιάζει συντελεστές τριβής μ=μs=0,2. Σε μια στιγμή t0=0 στο σώμα ασκείται μεταβλητή οριζόντια δύναμη, το μέτρο της οποίας μεταβάλλεται όπως στο διπλανό διάγραμμα.

i)  Να σχεδιάστε τις δυνάμεις που ασκούνται στο σώμα τη χρονική στιγμή t1=3s και να υπολογίστε τα μέτρα τους.
ii)  Ποια χρονική στιγμή t2 θα αρχίσει το σώμα να κινείται και ποια η επιτάχυνση του σώματος τη στιγμή t3=10s.

iii)  Να γίνει η γραφική παράσταση της επιτάχυνσης του σώματος σε συνάρτηση με το χρόνο από 0-10s και να υπολογιστεί η ταχύτητα του σώματος τη στιγμή t3=10s.
Δίνεται g=10m/s2.

Απάντηση:

i) Η γραφική παράσταση της δύναμης σε συνάρτηση με το χρόνο που μας δίνεται, είναι μια ευθεία που περνάει από την αρχή των αξόνων, οπότε συμπεραίνουμε ότι η δύναμη είναι ανάλογη του χρόνου, είναι δηλαδή της μορφής F=λ∙t. Αλλά όταν t=10s, F=10Ν, οπότε με αντικατάσταση παίρνουμε:

Οπότε μπορούμε να γράψουμε την εξίσωση F=t  (1) (μονάδες στο S.Ι.), εξίσωση που μας επιτρέπει να βρίσκουμε το μέτρο της δύναμης, κάθε χρονική στιγμή. Έτσι τη στιγμή t1=3s, με βάση την εξίσωση (1) η δύναμη έχει μέτρο 3Ν.

Η μέγιστη τιμή της στατικής τριβής, η οριακή τριβή, ίση κατά μέτρο με την τριβή ολίσθησης (λόγω ισότητας των δύο συντελεστών τριβής), έχει μέτρο:

Τορ=Τολ=μ∙Ν=μ∙mg =0,2∙2∙10Ν=4Ν
Αφού το σώμα ισορροπεί στην κατακόρυφη διεύθυνση οπότε ΣFy=0 → Ν=mg.
Αλλά αφού η δύναμη τη στιγμή t1 έχει μέτρο 3Ν, δεν μπορεί να μετακινήσει το σώμα, συνεπώς το σώμα ηρεμεί ενώ δέχεται δύναμη στατικής τριβής μέτρου Τs=3Ν.
Εξάλλου w=mg=20Ν και η κάθετη αντίδραση του επιπέδου, έχει επίσης μέτρο Ν=20Ν.

ii) Το σώμα θα αρχίσει να κινείται όταν η δύναμη F αποκτήσει μέτρο F=4Ν, όσο δηλαδή είναι και το μέτρο της μέγιστης τριβής που μπορεί να ασκηθεί. Αλλά τότε:
F=Τ ή t2=4s

Αν τώρα πάρουμε το 2ο νόμο του Νεύτωνα για τη χρονική στιγμή t3=10s θα έχουμε:

ΣFx=m∙α → F-Τ=m∙α →

iii) Με βάση τα παραπάνω, από 0-4s το σώμα παραμένει ακίνητο, συνεπώς α=0, ενώ για t>4s έχουμε:
ΣFx=m∙α → F-Τ=m∙α →

  (μονάδες στο S.Ι.),

Οπότε συμπληρώνουμε έναν πίνακα τιμών όπως παρακάτω και με βάση τις τιμές, σχεδιάζουμε το διάγραμμα, όπως στο διπλανό σχήμα.

Στο διάγραμμα α-t το εμβαδόν του κίτρινου τριγώνου, είναι αριθμητικά ίσο με τη μεταβολή της ταχύτητας του σώματος:

Αλλά:

Δυ=υ3-υ0 → Δυ=υ3-0 →

υ3=9m/s.

